Xornal de Galicia para el Mundo - EL MONOPLAZA FORMULA STUDENT BIZKAIA DE LA ESCUELA DE INGENIERÍA DE BILBAO VOLVERÁ A RECORRER MAÑANA SÁBADO LAS CALLES DE BILBAO ESCOLTADO POR LA POLICÍA MUNICIPAL\nEL MONOPLAZA FORMULA STUDENT BIZKAIA DE LA ESCUELA DE INGENIERÍA DE BILBAO VOLVERÁ A RECORRER MAÑANA SÁBADO LAS CALLES DE BILBAO ESCOLTADO POR LA POLICÍA MUNICIPAL\n28 Octubre 2016 1905 votos\nTras haber competido este año en los circuitos de Silverstone y de Barcelona con universidades de todo el mundo, el público podrá disfrutar en las principales arterias de la Villa del FSB2016, el último monoplaza construido por el equipo FS Bizkaia de la Escuela de Ingeniería de Bilbao\nRecorrido sábado 29 a las 13:00 h: Salida Palacio Diputación Foral – Plaza Moyúa – Plaza Euskadi – Guggenheim – Torres Isozaki – Corte Inglés – Azkuna Zentroa – Gran Vía (Parque Doña Casilda) – Sagrado Corazón – Llegada Palacio Diputación\n· Además de mañana sábado 29, el siguiente sábado 5 de noviembre el monoplaza realizará un segundo recorrido por las calles de Bilbao. Todo ello, enmarcado en ‘Driving Bilbao’, el evento que organiza Formula Student Bizkaia en el marco de la Semana de la Ciencia, Tecnología e Innovación de la UPV/EHU\nVIDEO CON IMÁGENES DEL FS BIZKAIA RECORRIENDO LAS CALLES DE BILBAO:\nLINK PARA VISUALIZAR LOS RECORRIDOS DE LOS DÍAS 29 OCTUBRE Y 5 DE NOVIEMBRE:\nBilbao, 28 de octubre de 2016.- El monoplaza construido por los alumnos y alumnas del equipo FSBizkaia de la Escuela de Ingeniería de Bilbao, que ha competido este año en los circuitos de Silverstone y Barcelona con las mejores universidades del mundo en las pruebas Formula Student, volverá a realizar un recorrido de exhibición sobre el asfalto de las principales arterias bilbaínas mañana sábado 29 y el próximo 5 de noviembre. Esta iniciativa, ‘Driving Bilbao’, que ya logró un gran éxito de público cuando se celebró por primera vez el año pasado, se inscribe en los actos organizados por el equipo Formula Student Bizkaia de la Escuela de Ingeniería de Bilbao con motivo de la Semana de la Ciencia, la Tecnología y la Innovación de la UPV/EHU. El vehículo realizará ambos recorridos escoltado por la Policía Municipal.\nLos recorridos del FSB2016 por Bilbao\nPara los dos recorridos programados se han previsto dos rutas diferentes en dos sábados consecutivos: mañana día sábado 29 de octubre y el 5 de noviembre. En ambos casos los itinerarios se iniciarán a partir de las 13:00 horas, y tendrán una duración aproximada de 20 minutos:\nPrimer recorrido (MAÑANA sábado 29 de octubre. DE 13:00 A 13:20H): Salida Palacio Diputación Foral – Plaza Moyúa – Plaza Euskadi – Guggenheim – Torres Isozaki – Corte Inglés – Azkuna Zentroa – Gran Vía (Parque Doña Casilda) – Sagrado Corazón – Llegada Palacio Diputación\nSegundo recorrido (sábado 5 de noviembre. DE 13:00 A 13:20H): Salida Bizkaia Aretoa - Plaza de Euskadi – Mazarredo – Urquijo – Plaza Arriquibar – Gran Vía – Sagrado Corazón – Gran Vía – Calle Elcano – Llegada Bizkaia Aretoa\nTras la expectación levantada el año pasado en la primera ocasión en que el monoplaza construido por al alumnado pudo verse fuera de un circuito, la Escuela ha decido mostrar al público el prototipo creado este curso, el décimo que se construye en el centro para tomar parte en una de las competiciones universitarias más prestigiosas del mundo. Este modelo es el que hasta ahora mejor puntuación ha logrado en las pruebas técnicas tanto de Silverstone como de Barcelona y es también, gracias a la incorporación de un segundo motor que permite alcanzar los 140 KW de potencia, el mayor salto tecnológico dado por el equipo FSBizkaia desde su creación en 2008.\nFormula Student Bizkaia supone para los alumnos y alumnas de la Escuela de Ingeniería de Bilbao una formación complementaria de gran valor añadido, que permite a estudiantes de ingeniería vivir una experiencia real de trabajo en grupo y conocer diferentes procesos de fabricación, con la utilización de las más recientes tecnologías. El equipo se ha convertido en un elemento tractor a la hora de atraer estudiantes a la Escuela de Ingeniería de Bilbao, y cada año se desata una fuerte competencia entre los aspirantes a formar parte del mismo, ya que las solicitudes triplican las plazas disponibles. La experiencia constituye también un elemento altamente valorado en el currículo académico de los estudiantes de la Escuela que participan en esta experiencia, de cara a desarrollar una carrera profesional en el sector de automoción.\nBILBOKO INGENIARITZA ESKOLAKO JARLEKU BAKARREKO FORMULA STUDENT BIZKAIA IBILGAILUA BILBOKO KALEETAN IBILIKO DA BERRIRO ERE BIHAR GOIZEAN, UDALTZAINGOAK LAGUNDUTA\n· Aurten Silverstoneko eta Barcelonako zirkuituetan mundu osoko unibertsitate batzuekin lehiatu ondoren, ikusleek FS BIZKAIA 2016 ibilgailuaz, Bilboko Ingeniaritza Eskolako FS Bizkaia taldeak egin duen jarleku bakarreko azken automobilaz, gozatu ahal izango dute gure Hiriko kale nagusietan\nLarunbata, urriak 29, ibilbidea (13:00): Diputación – Plaza Moyúa – Plaza Euskadi – Guggenheim – Torres Isozaki – Corte Inglés – Azkuna Zentroa – Gran Vía (Parque Doña Casilda) – Sagrado Corazón –Diputación\n· Bihar, larunbatean, urriaren 29an, gure kaleetan ibiltzeaz gain, hurrengo larunbatean, azaroaren 5ean ere jarleku bakarreko automobilak beste ibilaldi bat egingo du Bilboko kaleetatik. Hori guztia, Formula Student Bizkaiak UPV/EHUko Zientziaren, Teknologiaren eta Berrikuntzaren Astearen barruan antolatzen duen ‘Driving Bilbao’ ekitaldiaren barruan\nFS BIZKAIA bilboko kaleetan erakusten duen BIDEO ikusgarria:\nURRIAREN 29KO ETA AZAROAREN 5EKO IBILBIDEAK IKUSTEKO ESTEKA:\nBilbon, 2016eko urriak 28.- Aurten, Formula Studenteko probetan Silverstoneko eta Barcelonako zirkuituetan mundu osoko unibertsitateekin lehiatu den Bilboko Ingeniaritza Eskolako FS Bizkaia taldeko ikasleek eraiki duten jarleku bakarreko ibilgailuak erakusketako beste ibilbide bat egingo du Bilboko kale nagusietako asfalto gainean, bihar, larunbatean, urriaren 29an eta hurrengo larunbatean, azaroaren 5ean. Iaz lehen aldiz egin zenean ikusleen aldetik arrakasta handia lortu zuen ‘Driving Bilbao’ ekimen hori, Bilboko Ingeniaritza Eskolako Formula Student Bizkaia taldeak UPV/EHUko Zientziaren, Teknologiaren eta Berrikuntzaren Astearen barruan antolatzen dituen ekintzen barruan sartzen da. Bi egunetako ibilbideak Udaltzaingoak lagunduta egingo ditu jarleku bakarreko automobilak.\nProgramatutako bi erakustaldietarako, ibilbide desberdinak erabiliko dira ondoz ondoko bi larunbatetan, bihar, urriak 29, eta azaroaren 5ean. Batean zein bestean, erakustaldia 13:00etan hasiko da, 20 minutu inguruko iraupenaz:\nLehenengo ibilbidea (larunbata, urriak 31 – 13:00/13:20): Salida Palacio Diputación Foral – Plaza Moyúa – Plaza Euskadi – Guggenheim – Torres Isozaki – Corte Inglés – Azkuna Zentroa – Gran Vía (Parque Doña Casilda) – Sagrado Corazón – Llegada Palacio Diputación\nBigarren ibilbidea (larunbata, azaroak 5 – 13:00/13:20): Salida Bizkaia Aretoa - Plaza de Euskadi – Mazarredo – Urquijo – Plaza Arriquibar – Gran Vía – Sagrado Corazón – Gran Vía – Calle Elcano – Llegada Bizkaia Aretoa\nIkasleek egindako jarleku bakarreko automobila zirkuitu batetik kanpo ikusi ahal izan zen lehen aldian iaz sortu zen jakin-mina kontuan izanda, ikasturte honetan egindako prototipoa ere jende aurrean erakustea erabaki du Eskolak. Mundu osoko unibertsitate mailako lehiaketa ospetsuenetako batean parte hartzeko ikastetxean eraiki den hamargarren ibilgailua da. Aurtengoa da orain arteko proba teknikoetan puntuaziorik onena lortu duena, bai Silverstonen eta baita Barcelonan ere, eta 140 KWko potentzia lortzeko aukera ematen duen bigarren motorra gehitu zaionez, 2008an sortu zenetik FSBizkaia taldeak eman duen salto teknologiko handiena ere bada.\nStudent Formula Bizkaia taldea ondoz ondoko bederatzigarren urtez lehiatuko da Silverstonen, eta partehartze honek balio erantsi handiko prestakuntza osagarria ekarri die taldeko kideei, ingeniaritzako ikasleek bertatik bertara ezagutu ahal izan baitute taldeko lana, baita fabrikazio-prozesu desberdinak ere, teknologiarik aurreratuenen laguntzaz eta sektoreko enpresei dagokien kudeaketaz. Taldea osagai trakziogilea bilakatu da Bilboko Ingeniaritza Eskolara ikasle berriak erakartzerakoan, eta urterik urte, lehia gogorra sortu ohi da taldeko kide izan nahi dutenen artean, izan ere, jasotako eskaera-kopuruak plaza erabilgarrien kopurua hirukoiztu ohi baitu. Bestalde, Student Formula Bizkaiaren inguruko esperientzia balorazio handiko osagaia da automobilgintza arloko karrera profesionala landu nahi duten Eskolako ikasleen kurrikulu akademikoan.


Iñigo Llopisek Tokiorako txartela ziurtatu dau - bizkaie.biz\nBizkaie! 2021-02-22 09:10 Kirola\nJaponiakoak Llopisen bigarren jokoak izango dira.\nIñigo Llopis | Ikusi handiago | Argazki originala\nBasque Teameko bekaduna dan Iñigo Llopis ugerlariak abuztuaren 24an hasiko diran Tokioko Paralinpiar Jokoetan parte hartuko dau barriro be gitxieneko markea eginda, Bartzelona Uria Nazinoarteko Sariaren 100 metroko bizkar estiloan.\nEzintasuna daben Personen Kataluniako Kirol Federazinoen eta Bartzelonako NZren babesari esker, Garun-Paralisia daben Personen Kataluniako Kirol Federazinoak atondutako txapelketa inklusibo honetan ugerlari paralinpiarra ezintasunik bako kirolarien kontra ibilten da. Lehiaketa lau saiotan banatuta dago, zapatu bitan eta domekan bitan. Proba bakotxean sailkapen eta final serieak jokatzen dira. Finaletan, zortzi ugerlari onenak sartzen dira, ezintasunagaz edo barik, serieetan lortu dituen FINA puntuazinoen edo ezintasun anitzen arabera eta sistema hau bera erabilten da irabazleak zehazteko.\nKontuak kontu, Iñigo Llopisek B mailako gitxieneko markea lortu dau S8 kategoriako 100 metroko bizkar estiloko seriean, A markatik hamarren bakarrera amaituta, 1:09.37 denporeagaz. Donostiarrak aurten B markea baino ez eban lortu behar Japoniarako txartela ziurtatzeko, Jokoak atzeratu aurretik A markea lortu ondoren, hain zuzen be, 2020ko zezeilaren 8an jazo zan hori Palma Uria Edegian.\nJaponiakoak Llopisen bigarren jokoak izango dira. Madeiran (Portugal) jokatutako Europako Txapelketan ondo ibili ondoren, Rio 2016rako txartela lortzeko oso gitxi falta izan jakon baina Errusiari jarritako zigorrak bere lehen Joko Paralinpikoetako atea edegi eutson. Rio de Janeiron estilo libreko 100 eta 50 metroko probak jokatu zituan, baita 200 metro estilokoak be.\nBestalde, Nahia Zudairek, Basque Teamek eta Kirol Egokituaren Euskal Federazinoak martxan jarritako bikaintasun-proiektuaren kideak, Tokion lehiatzeko beste pausu bat emon dau Bartzelona Uria Nazinoarteko Sari honetan. Gipuzkoako gazteak gitxieneko B markea egin dau S8ko estilo libreko 400 metrokoan, 5:06:21eko denporeagaz. Lortutako B markeak aukerea emongo deutso Japoniako hitzorduan lehiatzeko, gitxieneko A markakaz bete bako plazak geratzen badira.\nAzken buruan, bikaintasun-proiektuko kide dan Iker Aizpuru gaztea S10 modalidadean Europako txapelketarako gitxieneko markea lortzen saiatu da. Lortu ez dauen arren, azpimarratu behar da 16 urtegaz bilakaera ona izan dauela 100 metroko bular-ugerketan eta tximeleta erako 50 eta 200 metrokoetan.


Bilbo, urriaren 24an, alternatiben herria izango da. | Elorri zuria Blog\n« Hasi da herritarren iraultza energETIKOA!\nEl 24 de Octubre Bilbao será “el pueblo de las alternativas”. »\nBilbo, urriaren 24an, alternatiben herria izango da.\n13 de octubre de 2015 por zuribeltz\n“Bizitza burujabea eskubide osoz” lelopean ospatuko da Bilbon, datorren urriaren 24 an, Alternatiben Herria.\nAlternatibak dituen herria bizirik dagoen herria da. Horixe irudikatzeko asmoz, Euskal Herriko Eskubide Sozialen Kartaren Asanbladako kideok datorren 2015eko urriaren 24ean Alternatiben Herria ekimena abiatuko dugu Bilbon. Aldarrikapen eta ospakizun eguna izango da, egunerokoan bizitza ematen diguten hamaika proposamen handi eta txikien erakusleihoa.\nEkimen honekin jarraipena emanen diogu Bizi mugimenduak, 2015eko abenduan Parisen klima aldaketari buruzko Goi Bilera dela eta, Alternatiben Herriak antolatzeko egindako deialdiari, Sistema aldatu, ez klima lelopean.\nIzan ere, badira gure artean alternatibak egungo eredu soziala gainditzen joateko. Hauetako asko gure esku daude; beste hainbeste, jorratzeko zain. Hauek guztiek aukera ematen digute Euskal Herri justu, solidario eta desiragarriagoa egiteko.\nZer egin nahi dugu? Zer proposatzen dizuegu denon artean egiteko?\nEuskal Herrian zehar, nork bere herrian, auzoan, taldean… aurrera eramaten ari garen alternatibak eta proiektuak erakutsi. Eta erakustearekin batera, informazioa partekatu, elkar ezagutu, gure artean gogoeta egin eta eztabaidatu… Denon artean konplizitatea, aliantza, konfiantza… behar eta nahi ditugu, gure alternatiba ezberdinak saretzeko eta indartzeko. Horrela bakarrik aldatuko dira gauzak!\nBotereek ezintasunera eraman nahi gaituzte. Haiek behin eta berriz sinestarazi nahi digute bide bakarra dagoela, ez dagoela beste alternatibarik. Horren kontra matxinatu nahi dugu. Bestelako bide batzuk jorratzeko ideiak, proiektuak, intuizioak, gogoak… baditugula erakutsi nahi dugu.\nHartara, heldu den urriaren 24an, Bilbon, Alternatiben Herria egingo dugu. Egunaren zehar, Bilboko erdigunea, herri txiki bat bihurtuta, hausnarketaz, alternatiba praktikoz eta baikortasunez beteko dugu. Mobilizazio eraikitzailea, denontzako tokia eginez.\nGune bakoitzean, arlo bakoitzean martxan dauden alternatibak ezagutaraziko ditugu, jarduera ezberdinen bitartez: hitzaldiak, mahai inguruak, azoka, tailerrak, kale ikuskizunak, jolasak… Zuen ideien eta ekarpenen zain eta irrikitan gaude!\nOrain arte eragile anitzekin eginiko batzar irekietan, honako guneak eta gune bakoitzeko eduki nagusiak proposatu ditugu:\nNatura: energia subiranotasuna, klima aldaketa, hondakinak, mugikortasuna, elikadura burujabetza, kontsumoa…\nEkonomia eredua: finantzak, txanpona, ekonomia sozial eraldatzailea, aberastasunaren banaketa, enplegua…\nDemokrazia, subiranotasuna eta parte hartzea: eredu ekonomiko, soziala, kulturala eta politikoa erabakitzeko eskubidea, parte hartze soziopolitikoa, prozesuak, herrien arteko elkartasuna…\nBizitzaren iraunkortasuna: zaintza, harremanak, gorputzak…\nAniztasuna: jatorria, identitatea, sexu, funtzionalitataren inguruko aniztasunaren kudeaketa…\nOndare komuna: euskal hizkuntza, hezkuntza, euskal kultura…\nNoski, egunak festa kutsua izan dezan kale animazioa, jan-edanerako gunea, musika… ez dira faltako. Eraldaketaren bidean, denon lana beharrezkoa izango da, bai Alternatiben Herria antolatzeko, baita alternatibak eraikitzen jarraitzeko ere. Denon artean, Euskal Herri bizia eraikitzen jarraitzeko.\nPublicado en EKINTZAK / ACTIVIDADES, ENERGIA/NUKLEARRIK EZ!, GIZA ESKUBIDEAK / DERECHOS HUMANOS, HAN TA HEMEN/ AQUÍ Y ALLÁ, KUTXADURA /CONTAMINACION, OSASUNA-SALUD-CONSUMO | Etiquetado Alternatiba, Bilbo, herria, urriak 24 | Dejar un comentario


kritiken hemeroteka » Izaera likidoak\n« Agota Kristof: Bere bizitza hamaika zertzeladatan | Memoriaren begirada findua »\nIzaera likidoak Paloma Rodriguez-Miñambres / El Diario Vasco, 2021-06-19\nZygmunt Baumanek modernitate likidoaren kontzeptua sortu zuenetik, literaturan oso harrera ona izan du gaur egungo garaien aldakortasun arina adierazteko. Nerea Arrienek hortik jo du istorioak girotzeko eta gure gizartearen “zeitgeist”a harrapatzeko bere lehenengo ipuin bilduman. Hori nabariago egiten da uraren presentzia azaleratzen duten hamabi kontakizun hauetan. Tankera askotako pertsonaiak aurkitzen ditugu, hala nola, arrain-saltzaile bat, buzo bat, bebarru garbitzaile bat… Autoreak berak fauna akuatiko postmoderno gisa definitu ditu prentsan, lurrundutako jendea dela gaineratuz.\nEta halaxe da. Pertsonaiak duda-muden artean mugitzen dira egunerokoan, zerbaitek batetik bestera eramango balitu bezala, haien bizitzen kontrola izan gabe. Gizartean beren lekua bilatzen dute, etengabeko egokitzapenean, non ezegonkortasunak eta hauskortasunak talka egiten duten errealitatearekin. Identitatearen bilaketan jabe diren desioen eta gauzaki berrien xarma berehala desagertzen da, beste desio eta grina batzuen bila abiatu behar dutelarik kontakizunetako gizon-emakumeek. Orok du iraungitze data, sentimenduek eta pasioek barne, ezer ez baita betiko. Dena den, idazleak ez ditu epaitzen. Izaera anizkoitzak deskribatzen eta aurkezten dizkigu irakurleon esku utziz juzguak.\nIpuin bilduma honetan beste elementu interesgarri bat da nola txertatzen dituen idazleak biokimikaren aipamenak metafora moduan. Kondentsazio poetikoa igartzen dugu narrazioetan bustidura, hezetasuna, itsasoaren bitsa eta kresalaren zipriztinak tartekatzen baititu Arrienek. Mota guztietako jariakinak sentitu, usaindu ditzakegu. Badaude ironia ukituak ere han-hemenka. Horretan guztian sormen ahalmena erakusten du idazleak. Baina zenbaitetan gehiegi luzatzen dira istorioak eta horrek deskonexioa ekar diezaioke irakurleari.


Posidonio - Wikipedia, entziklopedia askea.\nPosidonio, (antzinako grezieraz: Ποσειδώνιος Poseidonios, esanahia "Poseidonena"), Apameakoa (ὁ Ἀπαμεύς, Apamea) edo Rodaskoa (ὁ Ῥόδιος, Rodas) (Apamea, Siria, K.a. 135 - Erroma, K.a. 50) Antzinako Greziako filosofo estoikoa izan zen.\nApamea (en) , K.a. 135\nErroma, K.a. 50 (83/84 urte)\nMenecrates (en) (suhi)\nJason of Nysa (en) (biloba)\nAthenodoros Cananites (en)\nJason of Nysa (en)\nmatematikaria, astronomoa, historialaria, filosofoa, idazlea, fisikaria eta geografoa\nFilosofiako ikasketak Paneziorekin egin zituen Atenasen. Rodasen eman zuen ia bizitza osoa, eta han eskola estoikoaren buru izan zen. Helenismoaren garaiko jakinduria bildu eta erromatarrei irakatsi zien: Zizeron, Lukrezio, Virgilio, Manilio, Seneka Gaztea eta Plinio Zaharraren maisu izan zen.\nEragin handia izan zuen filosofia estoikoaren garapenean; filosofiaren eta erlijioaren arteko kontraesanak adosten saiatu zen, Aristotelesen eta Platonen doktrinak Zenonen estoizismoarekin bat egiten, eta estoizismoaren hastapen nagusi bat garai hartako greziarren eta erromatarren erlijiora egokitzen. Berrogeita hamabi liburu idatzi zituen historiaz. Geografoa, astronomoa eta etnografoa ere izan zen. Haren idazlan guztiak galdu egin dira.\nWikimedia Commonsen badira fitxategi gehiago, gai hau dutenak: Posidonio


Courcelles-lès-Gisors - Wikipedia, entziklopedia askea.\n49° 15′ 39″ N, 1° 44′ 34″ E / 49.2608°N,1.7428°E / 49.2608; 1.7428Koordenatuak: 49° 15′ 39″ N, 1° 44′ 34″ E / 49.2608°N,1.7428°E / 49.2608; 1.7428\nDangu, Gisors, Neaufles-Saint-Martin eta Boury-en-Vexin\n412 (%50.6) 409 (%50.2)\nCourcelles-lès-Gisors Frantziako udalerria da, Oise departamenduan dagoena, Frantzia Garaia eskualdean. 2013an 848 biztanle zituen.\n2007an Courcelles-lès-Gisors udalerrian erroldatutako biztanleak 848 ziren. Familiak 315 ziren, horien artean 58 pertsona bakarrekoak ziren (29 bakarrik bizi ziren gizonak eta 29 bakarrik bizi ziren emakumeak), 106 seme-alabarik gabeko familiak ziren, 131 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 351 etxebizitza zeuden, 313 familiaren etxebizitza nagusia ziren, 18 bigarren erresidentzia ziren eta 19 hutsik zeuden. 335 etxeak ziren eta 15 apartamentuak ziren. 313 etxebizitza nagusietatik 279 bere jabearen bizilekua ziren, 28 alokairuan okupaturik zeuden eta 6 doan lagata zeuden; 1ek gela bat zuen, 12 etxek bi zituzten, 37 etxek hiru zituzten, 79 etxek lau zituzten eta 184 etxek bost zituzten. 256 etxek euren parking plaza propioa zuten azpian. 126 etxetan ibilgailu bat zegoen eta 171 etxetan bat baino gehiago zituzten.\nCourcelles-lès-Gisors udalerriko biztanleria-piramidea 2009an .\n2007an lan egiteko adina zuten pertsonak 569 ziren, horien artean 427 aktiboak ziren eta 142 inaktiboak ziren. 427 pertsona aktiboetatik 389 lanean zeuden (209 gizon eta 180 emakume) eta 38 langabezian zeuden (17 gizon eta 21 emakume). 142 pertsona inaktiboetatik 47 erretiraturik zeuden, 44 ikasten zeuden eta 51 "bestelako inaktibo" gisa sailkaturik zeuden.\n2009an Courcelles-lès-Gisors udalerrian 321 unitate fiskal zeuden, 871,5 pertsonek osaturik. Pertsona bakoitzeko diru-sarrera fiskalaren mediana urteko 21.413 euro zen.\n2007an zeuden 34 komertzioetatik, 1 erauzte enpresa zen, 4 bestelako produktu industrialen fabrikazioko enpresak ziren, 7 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 3 zerbitzu enpresak ziren, 4 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Courcelles-lès-Gisors udalerrian 4 nekazaritza-ustiategi zeuden.\nBoury-en-Vexin (2,0 km)\nNeaufles-Saint-Martin (2,2 km)\nBernouville (4,8 km)\nBézu-Saint-Éloi (5,0 km)\nChambors (5,5 km)\nMontjavoult (5,9 km)\nOrriaren azken aldaketa: 10 otsaila 2021, 06:36.